Eurooppa – Ljudbok

2026-04-24T13:15:08+02:00

Pris: 250.00

Euroopan unionia on luonnehdittu historian onnistuneimmaksi rauhanprojektiksi. Mikä on sen onnistumisen salaisuus? Ajatus Euroopasta poliittisena yhteisönä ei ole vain toisen maailmansodan jälkeinen keksintö. Se on erottamaton osa itse modernin eurooppalaisen valtiojärjestyksen kehittymistä aina uuden ajan alusta lähtien. Sen luonteeseen ovat vaikuttaneet käsitykset niin vallan olemuksesta, oikeuden luonteesta kuin historian suunnastakin. Tässä tarinassa erityinen rooli on ollut taloudella. 1700- luvulla kehittyneen ajattelutavan mukaan juuri taloudelliset siteet, kuten kaupankäynti, olivat Euroopan paras toivo kestävän rauhanjärjestyksen muodostamiseksi. Ajatus Euroopasta ”liberaalina rauhanprojektina” on kuitenkin mainettaan monisyisempi rakennelma, jonka jännitteet ovat läsnä myös nyky-Euroopassa. Kirja on yleistajuinen johdatus Eurooppaan poliittisena yhteisönä, sen filosofisiin ja aatehistoriallisiin juuriin aina antiikista lähtien. Juuri tähän teokseen kenen tahansa Euroopasta kiinnostuneen lukijan kannattaa tarttua. FT, dosentti Timo Miettinen (s.1981) toimii tutkijana Helsingin yliopistossa. Hän on erikoistunut laajasti eurooppalaiseen filosofiaan, aatehistoriaan ja politiikkaan. Miettinen on kysytty asiantuntija ja tunnettu Eurooppa- ja EU-asioiden kommentaattori kotimaisessa mediassa.