Komissaari – Ljudbok

2026-04-24T11:44:46+02:00

Pris: 208.00

25 vuotta sitten Suomi liittyi Euroopan unioniin ja astui päättäjien pöytään. Miten Suomi muuttui? Muuttiko Suomi Euroopan unionia?

Erkki Liikasesta tuli ensimmäinen suomalainen komissaari. Alkoi kymmenen vuotta kestänyt kausi komissaarina ja suurten mullistusten aika - joka ei ole päättynyt vieläkään.

Komissaari-kirjassaan Liikanen kertoo noiden vuosien suurista muutoksista. Kirja kattaa Suomen EU-jäsenyyden ensimmäisen vuosikymmenen.

Kirjan suuria teemoja ovat muiden muassa:
- Oli kolme puheenjohtajaa Jacques Delors, Jacques Santer, Romano Prodi. Mikä heitä erotti, mikä yhdisti?
- Laajakaista ja internet levisivät kaikkialle. Lainsäädäntöä uudistettiin perin pohjin. Miten digitalisaatio ja globalisaatio ovat muuttaneet maailmaa?
- Kiina hyväksyttiin Maailman kauppajärjestön jäseneksi. Oliko Kiinan raju kasvu yllätys?
- Keski- ja Itä-Euroopan maat liittyivät Euroopan unioniin ja Eurooppa yhdistyi. Sitoutuivatko uudet maat yhteisiin arvoihin?
- Kestävästä kehityksestä EU:n politiikan johtava tavoite. Tapahtuiko se ongelmitta? Uusi kemikaalilainsäädäntö? Kemikaalivirasto?
- Miksi luotiin uusi teollisuuspolitiikka?
- Vuonna 2002 SARS, nyt korona. Mitä SARS opetti?
- Globalisaatio nosti ihmisiä köyhyydestä, mutta lisäsi myös ongelmia maiden sisällä. Havahduttiinko ajoissa?

Erkki Liikanen vie lukijansa aikamatkalle, jolla käydään läpi Euroopan ja maailman muutoksia. Rinnalla kulkee katkeamaton yhteys Suomen maakuntiin sekä herkkä kuvaus kirjoittajan oman elämän satuttavista tapahtumista.

Komissaari käsittelee vuosia 1995-2004, jolloin Liikanen toimi ensin budjetti- ja hallintokomissaarina ja vastasi sitten sekä tietoyhteiskunnasta että yrityspolitiikasta. Uusi kirja on jatkoa hänen teokselleen Olin joukon nuorin, joka käsitteli vuosia 1944-1994.