Tuntematon tulevaisuus – Ljudbok

2026-04-23T15:30:34+02:00

Pris: 160.00

Euroopan turvallisuuden yhdestoista hetki.

Tutkija Charly Salonius-Pasternak kartoittaa kansainvälistä turvallisuustilannetta huippuasiantuntijoiden kanssa. Kuinka suurvallat tekevät turvallisuuspoliittisia päätöksiä, mikä on Suomen asema muuttuvassa maailmassa, mitä Trumpin Yhdysvallat tahtoo ja miten se vaikuttaa Suomeen ja Eurooppaan?

Mitä voi oppia ihmisiltä, jotka ovat olleet päättämässä konfliktien ratkaisevista hetkistä? Kirjassa ajatteluaan avaavat huipputason poliitikot, virkamiehet ja tutkijat, kuten presidentti Sauli Niinistö, keskustavaikuttaja Antti Kaikkonen ja historioitsija Jared Diamond. Samalla perehdytään Charlyn omiin ajatuksiin turvallisuuspolitiikan tärkeistä kysymyksistä.

Keskustelut avaavat yllättäviäkin näkökulmia. Mitä seuraa siitä, että Kiina tuntee läntiset strategian klassikot mutta länsi ei kiinalaisia? Missä määrin Venäjän informaatiovaikuttaminen on ollut säheltämistä? Säilyisikö suomalaisen median toimintavapaus, jos meillä syttyisi sota?

Vaikka tulevaisuus on tuntematon, keskustelut antavat osviittaa siitä, mihin suuntaan maailma on menossa ja miksi.

Charly Salonius-Pasternak on työskennellyt parikymmentä vuotta globaalien turvallisuuskysymysten tutkijana Ulkopoliittisessa instituutissa Suomessa ja Islannissa, Oxfordin yliopistossa ja Puolustusvoimien pääesikunnassa. Hänet tunnetaan suorasanaisena turvallisuuspolitiikan kommentaattorina.